**PLAY HOKEJ**

***Dotkni sa hokeja***

**1. Insight:**

Stále viac detí dnes trávi svoj voľný čas so smartfónom alebo tabletom, deti ich používajú už od narodenia. Najprv sa hrajú na zariadeniach od rodičov a neskôr už na svojich vlastných.

Zároveň je celosvetovo známe, že počítačové hry zohrávajú pri popularizovaní športov a profesionálnych súťaží obrovskú úlohu (FIFA, NHL). Dokonca mnohí dnešní skvelí hokejisti sa k aktívnemu športu dostali práve vďaka zápalu, ktorý v nich vyvolali zápolenia v tom virtuálnom.\*

Mnoho z nás z vlastnej skúsenosti vie, že robiť niečo z donútenia rodičov má len málokedy ten správny efekt, aj keď to rodič robí s tým najlepším úmyslom. Preto je potrebné ukázať čaro hokeja deťom samotným a nalákať ich, aby ho skúsili.

Hokej je finančne náročný šport a preto v ňom rodičia často svoje deti nepodporia.

**2. Riešenie**

Mobilná hra ***PLAY HOKEJ***

Hlavným médiom tejto kampane bude mobilná aplikácia na Android a iOS (hra), ktorá bude mať jednoduchú mechaniku. Hráč (dieťa/rodič) strieľa góly, chytá strely, prihráva, všetko pomocou jednoduchých pohybov prsta. V hre zbiera body ktoré sú viditeľné pre ostatných hráčov. Hráči sa môžu spojiť a vytvoriť tímy po 5 a vyzvať ostatné tímy v okolí. Najlepší hráči môžu získať rôzne hokejové výhry.

Ako dostaneme mobilnú hru k deťom?

* Pomocou Facebook kampane oslovíme rodičov detí (6-10) aby stiahli hru, dali ju zahrať svojim deťom a ukázali im, v čom je čaro hokeja.
* Cez YouTube a cielenie na populárne kanály oslovíme samotné deti.

Ako dostaneme deti od mobilov na ihriská?

Hráči a ich tímy dostanú v hre výzvu vyzvať súperov z okolia na reálny hokejový zápas. Z pop-up formulára si vyberú čas a miesto (ihrisko) zápasu, ktorý sa pošle všetkým hráčom daného teamu vrátane ich rodičov.

V tejto fáze využijeme aj Instagram, kde budú rodičia zdieľať fotky zo zápasov s unikátnym hashtagom #PlayHokej.

**3. Funkčnosť**

Rodičia:

Sú motivovaní hrať s deťmi hru, zbierať body a usporadúvať turnaje lebo môžu získať zmysluplné a hodnotné výhry:

* hokejovú výstroj
* lístky na atraktívne hokejové zápasy
* účasť na hokejových kempoch
* sponzoring tréningu

Týmto chceme riešiť aj finančnú bariéru, ktorá častokrát rodičov odrádza od prihlásenia detí na hokej.

Deti:

Staršie deti (8-10 rokov) si už hry sťahujú sami. Pomocou hry objavia čaro hokeja (radosť z víťazstva, tímový pocit, zdravú rivalitu). Pomocou výziev dokážu motivovať svojich rovesníkov, aby si šli spolu zahrať reálny hokej a zmerať si sily.

Zápasy budú uskutočnené pod záštitou organizátorov z Orange Mini Hokej Tour, ktorí v prípade potreby poskytnú deťom chýbajúcu výstroj a poskytnú deťom aj vecné ceny (dresy, hokejky, hokejbalové loptičky), ktoré budú skvelou odmenou za proaktivitu rodičov a hráčov.